Anthony Kevin Morais

Datuk Anthony Kevin Morais (22 Mac 1960 - 16 September 2015) merupakan Timbalan Ketua Bahagian Bicara dan Rayuan dari Jabatan Peguam Negara dan Suruhanjaya Pencegahan Rasuah Malaysia (SPRM) yang dilaporkan hilang pada 4 September 2015, dipercayai telah diculik sebelum dibunuh.KPN: Mahkamah akan dedah cerita benar pembunuhan Kevin Malaysiakini (20 Januari 2016). Dicapai pada 5 Mac 2017.

Motif pembunuhan
Motif rasmi pembunuhan dipercayai akibat dendam susulan Kevin Morais sedang mengetuai siasatan terhadap kes rasuah melibatkan seorang doktor berusia 52 tahun iaitu suspek utama. Pihak polis bagaimanapun menafikan punca pembunuhan mendiang mempunyai kaitan dengan siasatan terhadap syarikat 1MDB (1Malaysia Development Berhad). Adik Kevin, Charles Suresh Morais, mendakwa abangnya mungkin dibunuh disebabkan beliau mengetahui banyak mengenai mereka yang berkuasa. Charles membuat dakwaan itu melalui akuan bersumpah (SD) yang ditandatanganinya di tengah-tengah pertikaian mayat mendiang, sambil percaya terdapat komplot oleh mereka yang berkuasa di “tahap tinggi” untuk menentang abangnya. Charles  memfailkan permohonan bagi mendapat perintah mahkamah untuk bedah siasat kali kedua walaupun hari ini beliau percaya jasad Kevin mungkin sudah dibakar.

Diculik
Akhbar China Press melaporkan, Kevin Morais telah diculik hanya kira-kira satu kilometer dari rumahnya di Jalan Dutamas Raya.Pembunuhan Kevin Morais: Masyarakat turut bersalah  Free Malaysia Today (19 September 2015). Dicapai pada 1 Oktober 2015.

Pada hari kejadian pada 4 September, ketika Kevin dalam perjalanan ke tempat kerja di Putrajaya, empat penculik yang kemudian menjadi pembunuh dengan sengaja mewujudkan kemalangan jalan raya.
Tanpa mengesyaki apa-apa, Kevin telah turun dari kereta untuk memeriksa keadaan kenderaannya itu dan seterusnya menyebabkan beliau diculik. Kejadian itu berlaku ketika waktu puncak dan dalam kesesakkan lalu lintas, maka kejadian itu disaksikan orang ramai yang tersangkut dalam kesesakkan jalan raya. Tiga orang berperanan memasukkan Kevin ke dalam pickup jenis Mitsubishi Triton sementara seorang lagi memandu kereta mangsa. Menurut polis, sekiranya orang ramai membuat laporan, nasib Kevin Morais mungkin berubah atau dia mungkin dapat diselamatkan lebih awal. Dalam pada itu, sumber polis memberitahu, pembunuhan Kevin Morais telah dirancang secara teliti oleh pembunuh.

Kronologi
 4 September 2015: Kevin dilaporkan hilang dan diculik selepas keluar dari rumahnya di Menara Duta (1), Kondominium Jalan Dutamas kira-kira jam 9 pagi untuk ke tempat kerja di Pejabat Peguam Negara, Putrajaya.
 5 September 2015: Proton Perdana versi Honda Accord tanpa nombor enjin dan casis ditemui dalam keadaan sudah dirosakkan dan hangus terbakar ditemui di Ladang Kelapa Sawit, Kampung Sungai Samak, Hutan Melintang, Perak.
 16 September 2015:  Mayat Kevin Morais ditemui dalam sebuah tong berisi konkrit di Jalan Subang 3, Taman Subang Mewah, USJ 1. Mayat Morais, ditemui hasil pengakuan beberapa suspek utama yang ditahan dalam serbuan besar-besaran oleh Pasukan Petugas Khas Jenayah Terancang (STAFOC) di seluruh negara.
 17 September 2015: Suspek berusia 52 tahun dipercayai doktor perubatan anggota tentera Malaysia (ATM) ditahan untuk membantu siasatan kes bunuh berprofil tinggi tersebut. Motif pembunuhan Morais berkaitan dengan satu kes mahkamah di Shah Alam membabitkan seorang pegawai perubatan tentera berusia 52 tahun. Rakaman CCTV ketika Kevin dilarikan di Jalan Dutamas didedahkan polis bagi mengesan saksi kejadian.
 20 September 2015: Polis cari dua individu untuk bantu siasatan pembunuhan Kevin. Polis tahan seorang lelaki warga India di Tanjung Malim, Perak bagi bantu siasatan
 21 September 2015: Seorang daripada dua individu yang dicari ditangkap di Padang Serai, Kedah
 22 September 2015: Seorang lagi individu yang dicari menyerah diri di IPD Sentul. Polis mengesahkan sudah menahan 11 orang bagi membantu siasatan kes itu
 23 September 2015: Mayat Kevin sepatutnya dituntut keluarga untuk pengebumian, namun keluarga menolak kerana mahu menunggu laporan penuh bedah siasat.
 20 November 2017: 6 orang telah dituduh atas pembunuhan Kevin Morais selepas mahkamah mendapati mereka bersalah selepas mendapati dakwaan telah membuktikan prima facie ke atas mereka.6 orang yang dituduh tersebut ialah bekas ahli patologi tentera Kolonel Dr R.Kunaseegaran, 55; R.Dinishwaran, 26; A.K Thinesh Kumar, 25; M.Vishwanath, 28;  S.Nimalan, 25; dan S.Ravi Chandaran, 47.

Legasi
Pada 27 November 2015, sempena ulang tahun keputeraan Sultan Perak ke-59. Anthony Kevin Morais menerima Darjah Datuk Paduka Mahkota Perak (DPMP) yang membawa gelaran Dato'  daripada Sultan Perak ke-35, Sultan Nazrin Muizzuddin Shah.

Di Akademi Pencegahan Rasuah Malaysia (APRM), terdapat sebuah mahkamah dinamakan "Kevin Morais Moot Court" yang telah dinamakan semula selepas kematiannya sebagai tanda penghargaan terhadap sumbangan mendiang Timbalan Ketua Bahagian Perbicaraan dan Rayuan itu kepada SPRM.

50px Darjah Kebesaran Kesatria Mangku Negara (K.M.N.) (2009)
50px Darjah Kebesaran Panglima Jasa Negara (P.J.N.)	- Datuk (2016 - Selepas Kematian)

50px Darjah Kebesaran Kesatria Dato' Paduka Mahkota Negeri Perak (D.P.M.P.) - Dato’ (2015 - Selepas Kematian)

Rujukan

Pautan luar
 Kronologi kehilangan Kevin Anthony Morais, Berita Harian 
 Malaysia prosecutor Kevin Morais found dead in oil drum, BBC 

Kategori:Kelahiran 1960
Kategori:Kematian 2015
Kategori:Orang dari Kuala Lumpur
Kategori:Orang Malaysia berketurunan India
Kategori:Hindu Malaysia
Kategori:Orang yang dibunuh di Malaysia
Kategori:Orang Malaysia yang dibunuh